 Habeenkii ayaan utagay iyado oo caloosheeda salsaaleexsa Allah ka baryeesa in uu cunuga coloosheeda ku jiro uu noqdo mid baari ah oo diinta iyo dhaqanka dhoora, gacantayda ayee soo qobatay caloosheeda ayee dul saartay iyadoo la hadleesa cunuga caloosha ku jiro gacanta aabahaaga kawaran, sida ay u ubad jeceshahay markii aan arkay iyo naxariis darada aniga ii heesato waa laba kala duwan, waan iska ilmeeyay, Allah qof kasta ubad ma ugu hibeeyo, ubadkii Allah uu hibo iiseeyay waa aniga dilay, ilmihii hore aniga ayaa dilay, maantane wax aan sameeyo ma aqaano, guur diyaar uma ihi, waliba ma jecli in ay noqoto naagtayda mustaqbalka, hadafkeyga ayaa ahaa aar goosi, qalbigeyga kama baxo xiqdi iyo xaasidnimo, aniga oo fiirinaya nimacada Allah iigu deeqay waxaan ku iri waan ku gurigeynayaaa bishaan dhexdeeda arintana waxaan u bandhigaa hooyo hada way ka maqantahay dalka sida la rajeynayo waxaa laga yaabaa in ay dib ugu soo laabato bishaan dhexdeeda hadii Allah caafimaad siiyo, hada ka bacdi nolosheena way midoobee, waxaan noqon doontaa dad hal meel kuwada nool, waan ka baxeenaa noloshaan qabyada ah, waxaan ugudbi donaa nololashii dhabta aheed, waxay tiri gabar jecel ma jirto in banaanka lagu uureeyo, gabar kasta sharafteeda waxay ku jirtaa in ehelkeeda laga soo doonto, aniga sidaas og ayaan guur qarsoodi ah kaa ogolaaday, sharaftayda hoos u dhigin, ha iga dhigin gabar aan qiimo laheen. 